Document ID: 31987R3996

ΚΑΝΟΝΙΣΜΟΣ (ΕΟΚ) αριθ. 3996/87 ΤΗΣ ΕΠΙΤΡΟΠΗΣ
της 23ης Δεκεμβρίου 1987
που τροποποιεί τον κανονισμό (ΕΟΚ) αριθ. 1117/78 περί κοινής οργανώσεως της αγοράς στον τομέα των αποξηραμένων ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), όπως τροποποιήθηκε από τον κανονισμό (ΕΟΚ) αριθ. 3985/87^(2), και ιδίως το άρθρο 15,
Εκτιμώντας:
ότι, από την 1η Ιανουαρίου 1988, καθιερώνεται με τον κανονισμό (ΕΟΚ) αριθ. 2658/87 του Συμβουλίου, με βάση την ονοματολογία του εναρμονισμένου συστήματος, συνδυασμένη ονοματολογία των εμπορευμάτων που θα ικανοποιεί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας
ότι είναι αναγκαίο, κατά συνέπεια, να διατυπωθούν οι περιγραφές των εμπορευμάτων και οι δασμολογικές κλάσεις που αναφέρονται στον κανονισμό (ΕΟΚ) αριθ. 1117/78 του Συμβουλίου^(3), όπως τροποποιήθηκε τελευταία από τον κανονισμό (ΕΟΚ) αριθ. 1960/87^(4), σύμφωνα με τους όρους της συνδυασμένης ονοματολογίας ότι οι προσαρμογές αυτές δεν απαιτούν καμιά ουσιαστική τροποποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Ο κανονισμός (ΕΟΚ) αριθ. 1117/78 τροποποιείται ως ακολούθως:
1.
Το άρθρο 1 αντικαθίσταται από το ακόλουθο κείμενο:
«ιΑρθρο 1
Στον τομέα των αποξηραμένων ζωοτροφών συνιστάται κοινή οργάνωση αγοράς που διέπει τα ακόλουθα προϊόντα:
ΘΕΣΗ ΠΗΝΑΚΑ
2.
Στο άρθρο 4 παράγραφος 1, το πρώτο εδάφιο αντικαθίσταται από το ακόλουθο κείμενο:
«1. Κάθε έτος πριν από την 1η Αυγούστου, για την περίοδο εμπορίας που αρχίζει το επόμενο έτος, καθορίζεται για την Κοινότητα τιμή στόχου των προϊόντων που αναφέρονται στο άρθρο 1 στοιχείο β), πρώτη και τρίτη περίπτωση, κατά τη διαδικασία που προβλέπεται από το άρθρο 43 παράγραφος 2 της συνθήκης.»
3.
Στο άρθρο 5, η παράγραφος 2 αντικαθίσταται από το ακόλουθο κείμενο:
«2. Η ενίσχυση αυτή είναι ίση με ποσοστό, το οποίο θα καθοριστεί, της διαφοράς μεταξύ των δύο αυτών τιμών για τα προϊόντα που αναφέρονται στο άρθρο 1 στοιχείο β) πρώτη και τρίτη περίπτωση και στοιχείο γ). Το ποσοστό καθορίζεται από το Συμβούλιο ταυτόχρονα με την τιμή στόχου και σύμφωνα με την ίδια διαδικασία.
Η ενίσχυση για τα προϊόντα που αναφέρονται στο άρθρο 1 στοιχείο β) δεύτερη και τέταρτη περίπτωση είναι ίση με την ενίσχυση που αναφέρεται στο πρώτο εδάφιο του παρόντος κανονισμού μειωμένη κατά ένα ποσό που καθορίζεται λαμβάνοντας υπόψη τη διαφορά του κόστους παραγωγής των συγκεκριμένων προϊόντων.»
ίΑρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1987.

Labels: 2
6